**projektas**

**reg. Nr. T-277**

**2.3.darbotvarkės klausimas**

**Pasvalio rajono savivaldybės taryba**

**Sprendimas**

**Dėl viešo konkurso viešosios įstaigos pasvalio pirminės asmens sveikatos priežiūros centro vadovo pareigoms eiti komisijos sudarymo**

2020 m. sausio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 15 straipsnio 1 dalimi, Viešų konkursų Pasvalio rajono savivaldybės viešųjų sveikatos priežiūros įstaigų vadovų pareigoms eiti nuostatų, patvirtintų Pasvalio rajono savivaldybės tarybos 2013 m. gegužės 29 d. sprendimu Nr. T1-129 „Dėl Viešų konkursų Pasvalio rajono savivaldybės viešųjų sveikatos priežiūros įstaigų vadovų pareigoms eiti nuostatų patvirtinimo“ (su visais aktualiais pakeitimais), 13, 14, 15 ir 19 punktais, atsižvelgdama į Pasvalio rajono savivaldybės mero 2020 m. sausio 3 d. potvarkį Nr. MV-1 „Dėl įgaliojimo Pauliui Petkevičiui“ (su visais aktualiais pakeitimais), Pasvalio rajono savivaldybės tarybos socialinių reikalų, sveikatos ir aplinkos apsaugos komiteto siūlymą (2020 m. sausio 3 d. protokolas Nr. T3-2), Lietuvos gydytojų sąjungos Pasvalio filialo 2020 m. sausio 2 d. raštą Nr. ARG-12 „Dėl atstovo į viešo konkurso komisiją delegavimo“, Pasvalio rajono savivaldybės taryba nusprendžia:

1. Sudaryti viešo konkurso viešosios įstaigos Pasvalio pirminės asmens sveikatos priežiūros centro vadovo pareigoms eiti komisiją:
   1. Dalė Petrėnienė – komisijos pirmininkė, Pasvalio rajono savivaldybės administracijos Finansų skyriaus vedėja;
   2. Nijolė Matulienė – komisijos narė, Pasvalio rajono savivaldybės tarybos Socialinių reikalų, sveikatos ir aplinkos apsaugos komiteto atstovas;
   3. Regina Mitrienė – komisijos narė, Lietuvos gydytojų sąjungos Pasvalio filialo atstovas.
   4. Jurgita Karčiauskienė – komisijos narė, Pasvalio rajono savivaldybės administracijos Juridinio ir personalo skyriaus vedėja;
   5. Dalia Vasiliūnienė – komisijos narė, Pasvalio rajono savivaldybės administracijos Socialinės paramos ir sveikatos skyriaus vyriausioji specialistė (Savivaldybės gydytoja);
2. Paskirti Pasvalio rajono savivaldybės administracijos Juridinio ir personalo skyriaus vyriausiąją specialistę Virginiją Gesevičienę viešo konkurso viešosios įstaigos Pasvalio pirminės asmens priežiūros centro vadovo pareigoms eiti komisijos sekretore.
3. Pavesti konkursą viešosios įstaigos Pasvalio pirminės asmens sveikatos priežiūros centro vadovo pareigoms eiti organizuoti 2020 m. sausio 15 d. 10 val.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-12-30

Suderinta DVS Nr. RTS-298

Pasvalio rajono savivaldybės tarybai

**AIŠKINAMASIS RAŠTAS**

**Dėl viešo konkurso viešosios įstaigos pasvalio pirminės asmens sveikatos priežiūros centro vadovo pareigoms eiti komisijos sudarymo**

**2019-12-30**

Pasvalys

**1. Problemos esmė**

Lietuvos Respublikos sveikatos priežiūros įstaigų įstatymo 15 straipsnio 1 dalyje nustatyta, kad viešųjų sveikatos priežiūros įstaigų vadovai į pareigas priimami viešo konkurso, kurį organizuoja ir jo nuostatus tvirtina savivaldybės taryba, būdu penkeriems metams.

Vadovaujantis Viešų konkursų Pasvalio rajono savivaldybės viešųjų sveikatos priežiūros įstaigų vadovų pareigoms eiti nuostatais, patvirtintais Pasvalio rajono savivaldybės tarybos 2013 m. gegužės 29 d. sprendimu Nr. T1-129 „Dėl Viešų konkursų Pasvalio rajono savivaldybės viešųjų sveikatos priežiūros įstaigų vadovų pareigoms eiti nuostatų patvirtinimo“ (su visais aktualiais pakeitimais) (toliau – Nuostatai): konkurso komisija sudaroma iš 5 narių (Savivaldybės mero ar jo įgalioto asmens; Savivaldybės tarybos Socialinių reikalų, sveikatos ir aplinkos apsaugos komiteto atstovo; Savivaldybės administracijos Juridinio ir personalo skyriaus vedėjo; Savivaldybės administracijos Socialinės paramos ir sveikatos skyriaus vyriausioji specialisto (Savivaldybės gydytojo); viešosios įstaigos Pasvalio ligoninės profesinės sąjungos atstovo (jei yra), kitu atveju – Lietuvos gydytojų sąjungos Pasvalio filialo atstovo) (Nuostatų 14 p.), Savivaldybės tarybos sprendimu ne vėliau kaip prieš tris darbo dienas iki konkurso, kuris privalo įvykti ne vėliau kaip per 60 kalendorinių dienų nuo paskutinės dokumentų priėmimo dienos, t. y. ne vėliau kaip iki 2020 m. vasario 15 d. (Nuostatų 13, 19 p.).

Savivaldybės tarybos sprendime dėl komisijos sudarymo nurodoma: komisijos pirmininkas, komisijos nariai ir komisijos sekretorius, kuris nėra komisijos narys (Nuostatų 15 p.).

**2. Kokios siūlomos naujos teisinio reguliavimo nuostatos ir kokių rezultatų laukiama**

Šiuo sprendimo projektu siūloma sudaryti konkurso komisiją ir nustatyti konkurso datą.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė